पाकिस्तान के शरणार्थी शिविर में हमला, 12 मरे  
पाकिस्तान के नौशेरा शहर में गुरुवार को एक शरणार्थी शिविर में हुए बम विस्फोट में 12 लोगों की मौत हो गई, जबकि 35 घायल होए, जिनमें से 25 की हालत नाजुक है।
पाकिस्तान के नौशेरा शहर में गुरुवार को एक शरणार्थी शिविर में हुए बम विस्फोट में 12 लोगों की मौत हो गई, जबकि 35 घायल होए, जिनमें से 25 की हालत नाजुक है।
 
समाचार एजेंसी सिन्हुआ के अनुसार, जालोजई शिविर में बम विस्फोट गुरुवार सुबह हुआ। वहां खबर जनजातीय क्षेत्र के विस्थापित लोगों ने शरण ले रखी थी। वे भोजन वितरण केंद्र के पास एकत्र हुए थे, जब हमला हुआ। जालोजई देश का सबसे बड़ा शरणार्थी शिविर है। यहां 70,000 शरणार्थी रहते हैं।
 
शहर के वरिष्ठ पुलिस अधिकारी ने बताया कि करीब 30-35 किलोग्राम विस्फोटक कार में रखे गए थे। कार खाद्य पदार्थ वितरण केंद्र के बाहर खड़ी की गई थी और रिमोट से विस्फोट किया गया। फिलहाल किसी आतंकवादी गिरोह ने विस्फोट की जिम्मेदारी नहीं ली है।